Honour killing: Woman father murders her husband for her love marriage | ପୂଜାଙ୍କ ବାପାଙ୍କ ନେତୃତ୍ୱରେ ଏକ ଡଜନରୁ ଅଧିକ ସଂଖ୍ୟାରେ ଆସିଥିବା ଲୋକେ ତାଙ୍କ ଘର ଭିତରକୁ ପଶିଥିଲେ । ପୂଜାଙ୍କ ଆଖି ସାମନାରେ ତାଙ୍କ ବାପା ତାଙ୍କ ସ୍ୱାମୀଙ୍କ ମୁଣ୍ଡ ଓ ଦେହରେ ଚାରିଟି ଗୁଳି ଚଳାଇଥିଲେ ।
Share this:
ମୋତିହାରୀଃ ଝିଅ ନିଜ ବାପା-ମାଆଙ୍କ ବିନା ସହମତିରେ ପ୍ରେମ ବିବାହ କଲେ ପରିବାରରେ ଝଡ଼ ସୃଷ୍ଟି ହୁଏ ଓ ଅଧିକାଂଶ ସମୟରେ ଝିଅର ବୈବାହିକ ଜୀବନ ବି ଏହା ଦ୍ୱାରା ପ୍ରଭାବିତ ହୁଏ । କେତେକ ସ୍ଥାନରେ ତ ଏମିତି ଘଟଣା ପରେ 'ଅନର୍ କିଲିଂ" ବା ପରିବାରର ସମ୍ମାନ ପାଇଁ ହତ୍ୟା ପରି ଘଟଣା ବି ଘଟୁଥିବା ଦେଖାଯାଏ । ଏମିତି ଏକ ତାଜା ଘଟଣାରେ ଝିଅର ବାପା ନିଜେ ଝିଅର ସ୍ୱାମୀଙ୍କ ଘରେ ପଶି ତାଙ୍କୁ ହତ୍ୟା କରିଛନ୍ତି । ଝିଅର ଶାଶୁ-ଶ୍ୱଶୁରଙ୍କୁ ବି ହତ୍ୟା କରିବାକୁ ପ୍ରୟାସ କରାଯାଇଥିଲା, ଯାହା ପରେ ଏବେ ସେମାନେ ହସପିଟାଲରେ ଗୁରୁତର ସ୍ଥିତିରେ ଚିକିତ୍ସିତ ହେଉଛନ୍ତି ।
ଏହି ହୃଦୟ-ବିଦାରକ ଘଟଣା ଘଟିଛି ବିହାରର ମୋତିହାରୀ ଜିଲ୍ଲାରେ । ପୂଜା ନାମକ ଯୁବତୀଙ୍କ ପ୍ରେମ ବିବାହରେ ଅସନ୍ତୁଷ୍ଟ ଥିବା ତା' ପରିବାର ସଦସ୍ୟମାନେ ଜ୍ୱାଇଁ ଅବନୀଶଙ୍କ ଘରେ ପଶି ଖାଲି ତାଙ୍କୁ ହତ୍ୟା କରି ନ ଥିଲେ, ବରଂ ପୂଜାର ଶ୍ୱଶୁରଙ୍କୁ ବି ହତ୍ୟା କରିବାକୁ ଚେଷ୍ଟା କରିଥିଲେ । ଏହି ଆକ୍ରମଣ ବେଳେ ପୂଜାର ଆଠ ମାସର କୁନି ଝିଅକୁ ବି ତା' ବାପା ଉଠେଇ ନେଇ ଗାଁରେ ଛାଡି଼ ଦେଇଥିଲେ । କୁନି ଶିଶୁକୁ ପରେ ଗାଁ ଲୋକେ ପୂଜା ପାଖକୁ ନେଇଯାଇଥିଲେ।
ପୂଜା ଥାନାରେ ଦେଇଥିବା ଏତାଲା ମୁତାବକ ତା' ବାପା ତା' ଶାଶୁ ଘରେ ଧସେଇ ପଶିଥିଲେ ଓ ତା' ସ୍ୱାମୀ ଅବନୀଶଙ୍କୁ ଗୁଳି କରି ହତ୍ୟା କରିଥିଲେ । ପୂଜାର ଏତାଲା ଆଧାରରେ ପୋଲିସ ୧୨ ଜଣଙ୍କ ବିରୋଧରେ ଏକ ଏଫ୍.ଆଇ.ଆର୍. ରୁଜୁ କରିଛି । ପୂଜା ନିଜ ବାପା ଓ ଭାଇମାନଙ୍କ ବିରୁଦ୍ଧରେ ତା' ସ୍ୱାମୀଙ୍କୁ ହତ୍ୟା କରିବା ଅଭିଯୋଗ କରିଛନ୍ତି । ଘଟଣାର ଗମ୍ଭୀରତାକୁ ଦୃଷ୍ଟିରେ ରଖି ଏସ୍.ପି. ପୀଡିତା ପୂଜାଙ୍କ ଶାଶୁ ଘର ଲୋକଙ୍କୁ ଭେଟି ପୂରା ଘଟଣା ସମ୍ପର୍କରେ ପଚାରି ବୁଝିଛନ୍ତି । ମୋତିହାରୀ ଜିଲ୍ଲାର ଜିତାନା ଥାନା ଅଞ୍ଚଳର ସାଥୁରା ଗ୍ରାମରେ ଘଟିଥିବା ଏହି ଘଟଣା ପରେ ଲୋକେ ଭୟଭୀତ ହୋଇଛନ୍ତି ।
ଏହି ହତ୍ୟାକାଣ୍ଡ ଘଟାଇବା ପରେ ପୂଜା ଓ ଅବନୀଶଙ୍କ ପ୍ରେମର ସଙ୍କେତ ଆଠ ମାସର କୁନି ଝିଅ କନକକୁ ଉଠେଇ ନେଇ ଗାଁରେ ଛାଡି଼ ଦେଇଥିଲେ ପୂଜାର ବାପା । ପରେ ଗ୍ରାମବାସୀମାନଙ୍କ ସହାୟତାରେ କୁନି ଝିଅଟିକୁ ସୁରକ୍ଷିତ ଭାବେ ପୂଜା ପାଖକୁ ଅଣାଯାଇଥିଲା । ଏକ ଡଜନରୁ ଅଧିକ ସଂଖ୍ୟାରେ ପହଞ୍ଚିଥିବା ଆକ୍ରମଣକାରୀମାନେ ଅବନୀଶଙ୍କ ମୁଣ୍ଡ ଓ ଶରୀରରେ ଚାରିଟି ଗୁଳି ଚଳାଇବାରୁ ସେ ଘଟଣା ସ୍ଥଳରେ ମୃତ୍ୟୁ ବରଣ କରିଥିଲେ । ଆକ୍ରମଣକାରୀମାନେ ଅବନୀଶଙ୍କ ବାପା ପ୍ରେମଚନ୍ଦ୍ର ସିଂ ଓ ମା'ଙ୍କ ସହ ପୂଜାକୁ ବି ଖୁବ୍ ପିଟିଥିଲେ ।
ଏବେ ମୋତିହାରୀ ସଦର ଡାକ୍ତରଖାନାର ଇଣ୍ଟେନ୍ସିଭ୍ କେୟାର ୟୁନିଟରେ (ICU) ଭର୍ତ୍ତି ହୋଇଥିବା ମୃତ ଅବନୀଶଙ୍କ ମା'ଙ୍କ ଅବସ୍ଥା ଗୁରୁତର ରହିଛି । ତାଙ୍କ ବାପା ପ୍ରେମଚନ୍ଦ୍ର ସିଂଙ୍କ ଗୋଡ଼ର ହାଡ଼ ଭାଙ୍ଗିଯାଇଛି ଓ ତାଙ୍କ ମୁଣ୍ଡରେ ଗଭୀର ଆଘାତ ଲାଗିଛି । ଅବନୀଶଙ୍କ ମା' ଏବେ ବି ଚେତାଶୂନ୍ୟ ହୋଇ ପଡି଼ ରହିଛନ୍ତି। ପ୍ରେମଚନ୍ଦ୍ର ସିଂ ଗ୍ରାମୀଣ ଡାକ କାର୍ଯ୍ୟାଳୟରେ ପୋଷ୍ଟମାଷ୍ଟର୍ ଭାବରେ କାର୍ଯ୍ୟ କରୁଛନ୍ତି । ପୂଜା କହିଛନ୍ତି ସେ ବିବାହ କରିବା ସମୟରୁ ଏମିତି ଆକ୍ରମଣର ଆଶଙ୍କା କରି ବରିଷ୍ଠ ପୋଲିସ ଅଧିକାରୀଙ୍କ ଠାରୁ ଆରମ୍ଭ କରି କନିଷ୍ଠ ଅଧିକାରୀଙ୍କ ନିକଟରେ ବାରମ୍ବାର ନିବେଦନ କରିଥିଲେ ମଧ୍ୟ କୌଣସି ପଦକ୍ଷେପ ନିଆଯାଇ ନ ଥିଲା ।
ପୂଜା କହିଛନ୍ତି ଯେ ଅକ୍ଟୋବର ୨୬ ତାରିଖରେ ଥାନାରୁ କେତେକ ଅଦିକାରୀ ତାଙ୍କ ଘରକୁ ଆସିଥିଲେ, ହେଲେ ପୋଲିସ ଚାଲିଯିବାର ଅଧ ଘଣ୍ଟା ପରେ ଏହି ଆକ୍ରମଣ କରାଯାଇଥିଲା । ଆକ୍ରମଣକାରୀମାନେ ଘରର କାନ୍ଥ ଭାଙ୍ଗି ଭିତରକୁ ପ୍ରବେଶ କରିଥିଲେ ଓ ପୂଜାଙ୍କ ଆଖି ସାମନାରେ ଗୁଳି କରି ତାଙ୍କ ସ୍ୱାମୀ ଅବନୀଶଙ୍କୁ ହତ୍ୟା କରିଥିଲେ । ମୃତ ଅବନୀଶଙ୍କ ଆହତ ବାପା ପ୍ରେମଚନ୍ଦ୍ର ସିଂ କହିଛନ୍ତି ଯେ ପୋଲିସ ଉପରେ ତାଙ୍କର ବିଶ୍ୱାସ ହଟିଯାଇଛି । ସୁରକ୍ଷା ପାଇଁ ବାରମ୍ବାର ଅନୁରୋଧ ସତ୍ତ୍ୱେ ତାଙ୍କ ପୁଅକୁ ଆକ୍ରମଣ କରି ହତ୍ୟା କରାଯାଇଛି ବୋଲି ସେ କହିଛନ୍ତି । ମୃତ ଅବନୀଶଙ୍କ ଭାଇ ସଚିନ କହିଛନ୍ତି ଯେ ତାଙ୍କ ଭାଇଙ୍କୁ ତାଙ୍କ ଶ୍ୱଶୁର ଚାରିଟି ଗୁଳି ମାରିଥିଲେ, ଯେଉଁଥି ପାଇଁ ସେ ସେଇଠି ମୃତ୍ୟୁ ବରଣ କରିଥିଲେ ।
ଏହି ମାମଲାରେ ପୀଡି଼ତା ପୂଜାଙ୍କ ଶାଶୁ ଘର ଲୋକଙ୍କୁ ଭେଟିବା ପରେ ମୋତିହାରୀ ଏସ୍.ପି. ନବୀନ ଚନ୍ଦ୍ର ଝା କହିଛନ୍ତି ଯେ ୧୨ ଜଣଙ୍କ ବିରୋଧରେ ଏକ ମାମଲା ରୁଜୁ ହୋଇଛି । ବାରମ୍ବାର ସୁରକ୍ଷା ଦାବି ଉପରେ ସେ କହିଛନ୍ତି ଯେ ଏହି ଘଟଣାର ତଦନ୍ତ କରିବାକୁ ନିର୍ଦ୍ଦେଶ ଦିଆଯାଇଛି । ଅପରାଧୀମାନଙ୍କୁ ଶୀଘ୍ର ଗିରଫ କରାଯିବ ବୋଲି ସେ କହିଛନ୍ତି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
Union Budget 2023: ନୂଆବର୍ଷରେ ବଢ଼ିବ ପେନସନ ଓ ମାତୃତ୍ୱ ସୁବିଧା!
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
